แม่ ปจด หมด แล้วหลังจากนั้นก็เวียนหัว ไปหา ตรวจทุกอย่างปกติหมด เป็นวัยทองใช่ไหมคะ ตอนนี้ก็ยังเวียนหัวไม่หาย มีแผลที่ปาก และจมูกแดง ต้องรักษายังไงดีคะ เพราะเวียนหัวไม่หายอะคะ
สวัสดีค่ะอาการเวียนหัวเกิดได้จากหลายสาเหตุค่ะ ซึ่งอาจจะสัมพันธ์กับภาวะวัยทองหรือไม่ก็ได้ค่ะ โดยสาเหตุส่วนใหญ่ที่ทำให้เกิดอาการเวียนหัวได้แก่- ความผิดปกติของหูชั้นใน เช่น โรคหินปูนในหูชั้นเคลื่อนส่งผลให้เกิดอาการเวียนหัวในขณะเปลี่ยนท่าทางของศีรษะ ซึ่งสาเหตุอาจการเกิดได้หลายประการ เช่น การเสื่อมตามวัย อุบัติเหตุที่กระทบต่อศีรษะอย่างรุนแรง ทำงานในสภาพที่ต้องก้ม ๆ เงย ๆ ขยับศีรษะซ้ำไปมาบ่อย ๆโรคประสาทหูชั้นในอักเสบ เป็นต้น- โรคไมเกรนอาจทำให้มีอาการเวียนหัวหลายชั่วโมงไปจนถึงหลายวัน- ระบบหมุนเวียนโลหิตที่ผิดปกติรวมไปถึงโรคที่เกี่ยวข้องกับหัวใจ เช่น โรคกล้ามเนื้อหัวใจเสื่อม กล้ามเนื้อหัวใจขาดเลือดเฉียบพลัน (Heart Attack) ภาวะหัวใจเต้นผิดจังหวะ หรือ ภาวะสมองขาดเลือดชั่วคราว ล้วนส่งผลให้เกิดการเวียนหัว หน้ามืด เป็นลม หรือควบคุมการทรงตัวได้ยาก จากภาวะเลือดไปเลี้ยงไม่พอ- ความผิดปกติทางระบบประสาทเช่น การบาดเจ็บที่ศีรษะ โรคลมบ้าหมู เส้นเลือดตีบตัว โรคพาร์กินสัน เนื้องอกในสมอง สมองเสื่อม- สาเหตุอื่น ๆ เช่น โลหิตจางภาวะน้ำตาลในเลือดต่ำ ยาบางชนิดที่มีผลต่อระบบประสาททรงตัวในหูชั้นใน ภาวะการเสียน้ำและเกลือแร่ ความเครียด การดื่มแอลกอฮอล์ ชา กาแฟ เป็นต้นส่วนอาการของวัยทอง ที่พบได้บ่อย ได้แก่ไม่มีประจำเดือน ช่องคลอดแห้ง ร้อนวูบวาบ ไม่สบายตัว มีเหงื่อออกในตอนกลางคืน มีปัญหาเรื่องการนอน นอนน้อย นอนไม่หลับ ผิวแห้ง หนังศีรษะบาง ผมร่วง อ้วนขึ้น ไม่มีสมาธิ อารมณ์แปรปรวน หงุดหงิดง่ายเบื้องต้นแนะนำให้แม่พักผ่อนให้เพียงพอ ออกกำลังกาย ลดความเครียดวตกกังวล แต่หากอาการเวียนหัวไม่ดีขึ้น แนะนำให้ไปพบแพทย์เพื่อตรวจประเมินหาสาเหตุของอาการอีกท่ค่ะ